《得垂虹泉悬壁岩》
明代·湛若水

东行度龙溪，遵岭北而西。回望烟霞洞，中居控四维。

前得垂虹泉，珊珊落云端。壁立如斩削，鸟道孤岩悬。

于兹宜揽结，或可作小歇。洗耳与枕流，长以师峻洁。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。